Nosacījumi nekustamā īpašuma

“Kaņepītes”, Krimuldas pagastā, Siguldas novadā daļas iznomāšanai

Pamatojoties uz Akciju sabiedrības “Conexus Baltic Grid” (turpmāk – Conexus) nekustamā īpašuma un nepieciešamā nekustamā īpašuma lietošanas kārtību (turpmāk – Kārtība), Conexus organizē piedāvājumu nomai iesniegšanu **par nekustamā īpašuma “Kaņepītes”, Krimuldas pagastā, Siguldas novadā daļas iznomāšanu**.

**Pieteikšanās termiņš:** **2025. gada 30. janvāris, plkst. 15.00**;

**Nomas objekts un nomas būtiskie nosacījumi**:

|  |  |
| --- | --- |
| Nekustamā īpašuma adrese: | **“Kaņepītes”, Krimuldas pagasts, Siguldas novads** |
| Kadastra numurs: | **8068 007 0348** |
| Nekustamā īpašuma sastāvā ietilpstošās zemes vienības kadastra apzīmējums: | **8068 007 0348** |
| Nomā nodotā platība: | **13,6 ha (turpmāk – Zemes gabals)** |
| Lietošanas mērķis: | **lauksaimniecībā izmantojama zeme** |
| Paredzamais līguma darbības termiņš: | **2025. gada 1. maijs līdz 2030. gada 31. marts;** |
| Minimālais nomas maksas apmērs: | **105,00 EUR/ha gadā.** Nomas maksas apmērs tiek noteikts par pirmo gadu atbilstoši augstākajai piedāvātajai nomas cenai. Nākamajiem gadiem, paredzams ik gada nomas maksas pieaugums ar koeficientu 1,1 no iepriekšējā gada. |

**Nomnieka atlases kritēriji:**

1. Nomnieks - juridiska persona, kuras darbības veids ir lauksaimniecība un kurai Zemes gabalu jāizmanto kultūraugu audzēšanai un iegūšanai;

2. Nav nodokļu maksājumu parādu, kas kopsummā pārsniedz 150 *euro* par pēdējo pārskata gadu;

3. Nomniekam nav aktuāls ieraksts par uzsāktu maksātnespējas procesu, likvidācijas procesu;

**Conexus nomas nosacījumi:**

1. Zemes gabala iznomāšana tiek rīkota saskaņā ar Akciju sabiedrības “Conexus Baltic Grid” nekustamā īpašuma un nepieciešamā nekustamā īpašuma lietošanas kārtību (turpmāk – Kārtība), kas pieejama Sabiedrības tīmekļa vietnē <https://www.conexus.lv/citi-saistosie-dokumenti>;

2. Nomnieks līdz Sabiedrības noteiktajam pieteikšanās termiņam iesniedz iesniegumu, kurā piedāvā nomas maksu, kas nevar būt zemāka par noteikto minimālo nomas maksu. Nomnieks ir tiesīgs Sabiedrības norādītajā pieteikšanās termiņā iesniegt vienu iesniegumu;

3. Nomnieks izmanto Zemes gabalu tikai tādu kultūraugu audzēšanai un iegūšanai, kuri nebojā Zemes gabala augsni;

4. Nomniekam ir tiesības saņemt tiešos maksājumus, kurus piešķir lauksaimniekiem;

5. Zemes gabalā atrodas Sabiedrībai piederošas inženierbūves un inženiertīkli (turpmāk – gāzapgādes objekti), kurām saskaņā ar Aizsargjoslu likumu ir noteiktas aizsargjoslas, kā rezultātā nomniekam tiek noteikti ierobežojumi Zemes gabala izmantošanā:

5.1. tiesības izmantot Zemes gabalu ne dziļāk par 0,45 m;

5.2. Sabiedrībai ir tiesības izmantot Zemes gabalu, lai nodrošinātu tajā esošo gāzapgādes objektu ekspluatācijas nodrošināšanu, tai skaitā veikt attiecīgos darbus, apsekot gāzapgādes objektus, veicot regulārās to pārbaudes, izmantot zemes dzīļu derīgās īpašības, kā arī veikt zemes dzīļu monitoringa darbus. Nomnieks tiek informēts ne vēlāk kā vienu mēnesi iepriekš par Sabiedrības īpašumā esošo gāzapgādes objektu remonta, ekspluatācijas, atjaunošanas vai pārbūves darbiem. Sabiedrība par darbiem, kas veicami ar zināmu regularitāti, iesniedz nomniekam plānu, kurā norādīts plānoto darbu veids, apmērs un termiņi;

5.3. Nomniekam jānodrošina Sabiedrībai piekļuvi Zemes gabalam, lai tā varētu veikt 5.2. apakšpunktā norādītās darbības;

5.4. Sabiedrībai ir tiesības izmantot Zemes gabalu ārkārtas situācijās, neievērojot 5.2. apakšpunktā noteikto informēšanas termiņu, lai novērstu gāzapgādes objektu avāriju vai potenciālo avārijas risku;

6. Nomnieka pienākumi:

6.1. pasargāt Zemes gabala zemi no aizaugšanas ar krūmiem un citiem procesiem, kas pasliktina zemes kultūrtehnisko stāvokli;

6.2. kompensēt nekustamā īpašuma nodokli proporcionāli Zemes gabala platībai no nomas līguma spēkā stāšanās dienas;

6.3. ievērot ar Aizsargjoslu likuma 56. pantu un 58.2 pantu noteiktos nekustamā īpašuma lietošanas tiesību aprobežojumus;

7. Nomas maksu Nomnieks maksā vienu reizi gadā par kalendāro gadu, kas jāsamaksā līdz katra gada 28. februārim par kārtējo nomas gadu;

8. Nomas maksas maksāšanas pienākums rodas ar nomas līguma spēkā stāšanās dienu;

9. Nomas maksu par 2025. gadu (maijs-decembris) nomnieks samaksā 14 darba dienu laikā no nomas līguma stāšanās spēkā;

10. Citi nomas līguma nosacījumi norādīti Kārtībā.

**Piedāvājuma iesniegšanas nosacījumi:**

Nosūtot piedāvājumu papīra formātā uz aploksnes jābūt norādītam:

**Akciju sabiedrības “Conexus Baltic Grid”**

**Stigu iela 14, Rīga, LV-1021**

**Piedāvājums nekustamā īpašuma “Kaņepītes”, Krimuldas pag., Siguldas nov. daļas nomai**

**Neatvērt pirms 2025. gada 30. janvāra plkst.15.00**

Nosūtot piedāvājumu elektroniski, e-pasta temata laukā jābūt norādītam:

**Neatvērt pirms 30.01.2025. plkst.15.00**

**Piedāvājums nek.īp. “Kaņepītes”, Krimuldas pag., Siguldas nov. daļas nomai**